Teoria conspirației privind dispariția prințesei Kate Middleton, după operație. Ce s-a întâmplat cu viitoarea regină
Palatul Kensington a abordat zvonurile și teoriile conspirației care au circulat în spațiul public de când prințesa Kate Middleton a fost supusă unei operații abdominale.
Palatul Kensington a precizat că a fost "foarte clar de la început" cu privire la calendarul de recuperare al prințesei de Wales.
Kate Middleton a devenit subiectul unor speculații online în ultimele zile, după ce nu a mai fost văzută în spațiul public de la finalul anului trecut.
Un purtător de cuvânt al Prințesei Kate a declarat: "Am fost foarte clari de la început că Prințesa de Wales este plecată până după Paște și că Palatul Kensington va furniza actualizări doar atunci când ceva semnificativ", conform People.
Purtătorul de cuvânt a reiterat că prințesa, în vârstă de 42 de ani, "se simte bine".
După ce, în mod neașteptat, prințul William s-a retras de la o slujbă de comemorare a regretatului său naș, invocând "probleme personale", îngrijorările cu privire la sănătatea prințesei Kate s-au intensificat.
Decizia sa de a se retrage de la eveniment ar fi putut "trage un semnal de alarmă", potrivit unui expert regal citat de DailyStar.
"Având în vedere contextul în care regele are cancer și prințesa de Wales se recuperează după o operație abdominală, evident că există un mare interes față de mișcările familiei regale, față de acei membri care încă mai sunt în public și, desigur, atunci când se retrag de la un eveniment semnificativ ca acesta, încep să sune clopotele de alarmă", a precizat Sarah Hewson, în calitate de expert regal.
Elizabeth Holmes, expert regal, a precizat că "absurditatea" teoriilor conspirației a fost accentuată de absența lui William la eveniment.
"Există cu siguranță oameni care sunt cu adevărat îngrijorați de Kate, dar furtuna din social media a fost nedreaptă", a declarat Holmes, conform nbcnews.com.
În urma speculațiilor apărute, Palatul Kensington a precizat că prințesa de Wales se simte bine, dar fără să dea alte detalii.
Absența prințesei Kate a devenit și subiect de glume pe rețelele de socializare. Internauții mai creativi s-au întrecut în meme-uri pe rețeaua de socializare X.
me trying to explain Kate Middleton and the Willy Wonka experience to my friends after spiraling pic.twitter.com/9C1S1u5yyo
— liv (@__aliviaa) February 28, 2024
Not now, sweetie, mommy's down a MAJOR rabbit hole concerning Kate Middleton's whereabouts since December pic.twitter.com/wt0ZWgmZDN
— Lucy Thackray (@LucyInTheSky22) February 27, 2024
Când va reveni prințesa Kate la viața publică
În declarația inițială despre intervenția chirurgicală a prințesei, publicată pe 17 ianuarie, la o zi după operație, Palatul Kensington a precizat că a fost "dorința prințesei Kate ca informațiile medicale personale să rămână private".
Palatul a adăugat că va "furniza actualizări privind evoluția Alteței Sale Regale doar atunci când vor exista informații noi și semnificative de împărtășit".
Prințesa a petrecut 13 zile în spital după operația abdominală prin care a trecut la un spital privat din Londra, după care s-a întors acasă pentru a se recupera.
Se crede că prințesa Kate nu va reveni la aparițiile publice până cel puțin după Paște.
În declarația inițială a Palatului cu privire la operația și recuperarea prințesei de Wales se preciza: "Pe baza recomandărilor medicale actuale, este puțin probabil ca ea să se întoarcă la îndatoririle publice până după Paște".
Familia regală britanică merge în mod tradițional la biserică de Paște. Dacă prințesa nu se va recupera până atunci, acesta ar fi primul Paște când Kate nu va fi văzută în public.
Prințesa de Wales nu a mai fost văzută de anul trecut, de când a participat la slujba din ziua de Crăciun.
Sursa: People
Etichete: Kate Middleton printesa de Wales,
Dată publicare:
01-03-2024 09:42